ขอร้องเรียนเรื่องความเดือดร้อนจากการเปิดให้ ซ.สายไหม 46 เป็นทางลัดไปออกออเงิน เดิมเป็นซอยปิด ไม่มีรถพลุกพล่าน แต่พอเปิดให้เป็นทางผ่าน ทำให้มีรถหกล้อและสิบล้อมาใช้เป็นทางผ่านจำนวนมาก นับได้วันละไม่ต่ำกว่า 50 คัน และวิ่งตลอดทั้งวันตั้งแต่ 6 โมงเช้ายันค่ำ

เนื่องจากซอยสายไหม 46 เป็นซอยแคบ รถวิ่งสวนทางลำบาก เวลารถสิบล้อวิ่ง ทำให้บางครั้งมาเบียดกำแพงบ้านเสียหาย 

และด้วยความที่รถมีน้ำหนักมาก เวลาที่รถใหญ่วิ่งแต่ละคัน ความกระเทือนรุนแรงมาถึงพื้นถนนในซอยสายไหม 44/1 ทำให้บ้านในซอยสายไหม 44/1 และ 46 ทรุดได้รับความเสียหายหลายหลัง

จึงขอร้องเรียนเพื่อให้ยกเลิกการใช้ซอยนี้เป็นทางลัด หรืออย่างน้อยควรห้ามไม่ให้รถหกล้อและสิบล้อใช้ซอยนี้เป็นทางผ่านค่ะ

ขอบพระคุณค่ะ